# Eta de l'Hidra Femella

Eta de l'Hidra Femella (η Hydrae) és un estel a la constel·lació de l'Hidra Femella de magnitud aparent +4,30. D'acord a la nova reducció de les dades de paral·laxi d'Hipparcos, s'hi troba a 586 anys llum (180 parsecs) respecte al sistema solar.
No té nom propi habitual, si bé va rebre, per part d'Ulugh Beg, el nom de Min al Azʽal, «pertanyents a la zona deshabitada», juntament amb δ Hydrae, ε Hydrae, ζ Hydrae, ρ Hydrae i Al Minliar al Shuja (σ Hydrae).

## Característiques

Eta Hydrae és un estel blanc-blavenc de la seqüència principal de tipus espectral B3V, semblant, per exemple, a Benetnasch (η Ursae Majoris). Té una temperatura efectiva de 18.700 K i la seva lluminositat bolomètrica és 2.680 vegades superior a la lluminositat solar. A partir del seu diàmetre angular —0,254 mil·lisegons d'arc— i coneixent la distància a la qual s'hi troba, es pot avaluar el seu diàmetre, sent aquest 4,9 vegades més gran que el del Sol. Gira sobre si mateixa amb una velocitat de rotació projectada de 101 ± 5 km/s. Té una massa estimada d'entre 6,75 i 7,0 masses solars i una edat de 31,6 ± 3,9 milions d'anys.
Encara que Eta Hydrae ha estat considerada una variable Beta Cephei —figura com a tal en el Catàleg General d'Estrelles Variables amb una variació de lluentor de 0,06 magnituds—, posteriors estudis posen en dubte aquesta variabilitat.

## Referències

* 1 2 «Spectroscopic analysis of southern B and Be stars» (en anglès). Monthly Notices of the Royal Astronomical Society, 1, 1r agost 2006, pàg. 252–262. DOI: 10.1111/J.1365-2966.2006.10655.X.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ «UBV photometry of stars whose positions are accurately known. VII». Astronomy and Astrophysics, 1993, pàg. 591–592.
* 1 2 «New measurements of rotation and differential rotation in A-F stars: are there two populations of differentially rotating stars?» (en anglès). Astronomy and Astrophysics, 6-2012, pàg. A116. DOI: 10.1051/0004-6361/201118724.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 «V* eta Hya -- Variable Star of beta Cep type» (en anglès). SIMBAD (Centre de Dades astronòmiques d'Estrasburg). [Consulta: 30 desembre 2020].
* ↑ Eta Hydrae Arxivat 2016-04-30 a Wayback Machine. (The Bright Star Catalogue)
* ↑ Allen, Richard Hinckley. «Hydra». A: Courier Dover Publications. Star Names — Their Lore and Meaning (en anglès), 1889, p. 563. ISBN 0-486-21079-0.
* ↑ Hohle, M. M.; Neuhäuser, R.; Schutz, B. F. «Masses and luminosities of O- and B-type stars and red supergiants». Astronomische Nachrichten, 331, 4, 2010. p. 349.
* ↑ Zorec, J.; Cidale, L.; Arias, M. L.; Frémat, Y.; Muratore, M. F.; Torres, A. F.; Martayan, C. «Fundamental parameters of B supergiants from the BCD system. I. Calibration of the (λ_1, D) parameters into Teff». Astronomy and Astrophysics, 501, 1, 2009. pp. 297-320.
* ↑ Huang, W.; Gies, D. R. «Stellar Rotation in Field and Cluster B Stars». The Astrophysical Journal, 683, 2, 2008. pp. 1045-1051.
* ↑ Tetzlaff, N.; Neuhäuser, R.; Hohle, M. M. «A catalogue of young runaway Hipparcos stars within 3 kpc from the Sun». Monthly Notices of the Royal Astronomical Society, 410, 1, 2011. pp. 190-200.
* ↑ «Eta Hya» (en anglès). VizieR - Catàleg General d'Estrelles Variables. [Consulta: 30 desembre 2020].
* ↑ Abt, Helmut A.; Levato, Hugo; Grosso, Monica «Rotational Velocities of B Stars». The Astrophysical Journal, 573, 1, 2002. pp. 359-365.